rejauldu/bengali-wikipedia huggingface dataset:
থাম্ব|ডান|100px|অ্যামাইলোপেকটিন অণুর গঠন  অ্যামাইলোপেকটিন একটি পানিতে দ্রবণীয় Subscription required for online access. পলিস্যাকারাইড এবং α-গ্লুকোজের উচ্চ শাখাযুক্ত পলিমার যা উদ্ভিদে পাওয়া যায়। এটি শ্বেতসারের দুটি উপাদানের একটি, অন্যটি হলো অ্যামাইলোজ।  গ্লুকোজ একক লিনিয়ার উপায়ে α(1→4) গ্লাইকোসিডিক বন্ধনের সাথে যুক্ত হয়। শাখাবিন্যাস প্রতি ২৪ থেকে ৩০ গ্লুকোজ এককে সংঘটিত α(1→6) বন্ধনের সাথে সংঘটিত হয়, এর ফলে একটি দ্রবণীয় অণু দ্রুত হ্রাস পেতে পারে কারণ এর অনেকগুলি শেষ বিন্দু রয়েছে যার উপর এনজাইম সংযুক্ত থাকতে পারে। বিপরীতে অ্যামাইলোজ খুব কম α(1→6) বন্ধন ধারণ করে বা এমনকি একটিও করে না। এটি অ্যামাইলোজকে আরও ধীরে ধীরে হাইড্রোলাইজড করে তোলে, তবে এর উচ্চ ঘনত্ব রয়েছে এবং এটি অদ্রবণীয় হতে পারে।  প্রাণী দেহে এর প্রতিরুপ হলো গ্লাইকোজেন যা একই ধরনের বিন্যাস এবং গঠনযুক্ত, তবে আরও বিস্তৃতভাবে শাখার সাথে প্রতি আট থেকে ১২ গ্লুকোজ এককে ঘটে।  অ্যামাইলোপ্লাস্ট নামে বিশেষায়িত অঙ্গাণুর মধ্যে উদ্ভিদ শ্বেতসার সংরক্ষণ করে। কোষের কাজের জন্য যখন শক্তির প্রয়োজন হয় তখন উদ্ভিদ শ্বেতসারকে হাইড্রোলাইজ করে গ্লুকোজ স্বতন্ত্র উপাদান ছেড়ে দেয়। মানুষ এবং অন্যান্য প্রাণী যারা খাবার হিসাবে উদ্ভিদ গ্রহণ করে তারা উৎসেচক হিসাবে অ্যামাইলেজ ব্যবহার করে যা অ্যামাইলোপেকটিন ভেঙ্গে দিতে সহায়তা করে।  ওজন অনুসারে শ্বেতসার প্রায় ৮০-৮৫% অ্যামাইলোপেকটিন দিয়ে তৈরি হয়, যদিও এটি উৎস অনুসারে পরিবর্তিত হয় (উদাহরণস্বরূপ মাঝারি-দানার আঠালো চাল, চটচটে আলুর শ্বেতসার ও চটচটে শস্যদানায় উচ্চ পরিমাণে থাকে আবার লম্বা দানার চালে, অ্যামালোভুট্টা ও বাদামী রঙের আলুতে কম থাকে।) অ্যামাইলোপেকটিন উচ্চ শাখা প্রশাখাযুক্ত হয়, এটি ২,০০০ থেকে ২০০,০০০ গ্লুকোজ একক নিয়ে গঠিত হয়। এর অভ্যন্তরীণ শিকল ২০-২৪ টি গ্লুকোজ উপএকক নিয়ে গঠিত হয়।  দ্রবীভূত অ্যামাইলোপেকটিন শ্বেতসার সংরক্ষণ এবং ঠান্ডা করার সময় রেট্রোগ্রেডেশন (জেলিং) এর প্রবণতা কম থাকে। এই মূল কারণে চটচটে শ্বেতসারসমূহ বিভিন্ন ক্ষেত্রে প্রধানত ঘনীকরণ এজেন্ট বা স্ট্যাবিলাইজার হিসাবে ব্যবহৃত হয়।   আরও দেখুন   গ্লাইকোজেনোসিস টাইপ IV  অ্যামফ্লোরা, উচ্চ গ্লাইসেমিক সূচক সহ বংশাণুগতভাবে পরিবর্তিত আলু উচ্চ অ্যামাইলোপেকটিন (অ্যামাইলোজে কম)  চটচটে ভূট্টা, একটি চীনা ভুট্টা প্রায় সম্পূর্ণ অ্যামাইলোপেকটিনযুক্ত এবং অ্যামাইলোজের পরিমাণ চিহ্নিত করে, সাধারণ ভূট্টা থেকে পৃথক, যার এন্ডোস্পার্ম ২৫% অ্যামাইলোজ ধারণ করে   তথ্যসূত্র    বহিঃসংযোগ   আন্তর্জাতিক শ্বেতসার ইনস্টিটিউট   বিষয়শ্রেণী:পলিস্যাকারাইড বিষয়শ্রেণী:শর্করা বিষয়শ্রেণী:শ্বেতসার
150px|thumb|৪ নং মানব ক্রোমোজোমের ইডিওগ্রাম। Mbp অর্থ মেগা ভিত্তি জোড়া।|right ৪ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৪ নং ক্রোমোজোমে ১৮৬ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৬ থেকে ৬.৫%।   তথ্যসূত্র    বহিঃসংযোগ   বিষয়শ্রেণী:ক্রোমোজোম (মানবদেহ)
thumb|ভুটানে অঙ্কিত আনুমানিক অষ্টাদশ অথবা ঊনবিংশ শতাব্দীর থাঙ্কা চিত্রে জাতকের কাহিনি বর্ণিত হয়েছে, ফাজোদিং গুম্ফা, থিম্পু, ভুটান  ভারতের প্রাচীনতম গল্পসংগ্রহের নাম হল "জাতক" বা পালি ভাষায় "জাতকত্থ বণ্ণণা"। জাতক হল ভগবান শাক্যমুনি বুদ্ধের পূর্বজন্মের কাহিনির সঙ্কলন। বুদ্ধ মহাধম্মপাল জাতক (৪৪৭) তার পিতাকে শুনিয়ে স্বদ্ধর্মে দীক্ষা দিয়েছিলেন। স্পন্দন জাতক (৪৭৫), দদ্দভ জাতক (৩২২), লটুকিক জাতক (৩৫৭), বৃক্ষধর্ম জাতক (৭৪) ও সম্মোদমন জাতক (৩৩) এই পাঁচটি জাতক শুনিয়ে শাক্য ও কোলিয়দের বিরোধ নিবারণ করেছিলেন। চন্দকিন্নর জাতক (৪৮৫) যশোধরাকে শুনিয়ে পাতিব্রত ধর্ম যে পূর্বজন্ম সংস্কারজ তা বুঝিয়েছিলেন।Jatakas,1st,2nd part. Bangla, TPS,Bangladesh,p.60 জাতক বৌদ্ধধর্মের নবাঙ্গের এক অঙ্গ এবং সুত্তপিটক এর অন্তর্গত খুদ্দকনিকায় এর অন্যতম একটি শাখা। ত্রিপিটকের অন্যান্য গ্রন্থেও জাতকের অনেক রেফারেন্স পাওয়া যায়।   অনেকের মতে 'জাতক' হল পৃথিবীর সমস্ত ছোট গল্পের উৎস। বৌদ্ধধর্ম প্রচারের জন্য সম্রাট অশোকের পুত্র মহেন্দ্র (পালি: মহেন্দ) ও তার সহযোগীরা যখন সিংহলে গিয়েছিলেন তখন তারা সমগ্র ত্রিপিটক কন্ঠষ্ঠ ও আত্মস্থ করে স্মৃতিতে ধারণ করে সিংহলে নিয়ে এসেছিলেন এবং বৌদ্ধ ধর্ম প্রতিষ্ঠা করেন।চতুর্থ বৌদ্ধ সঙ্গীতিতে সমগ্র তিপিটক ও অট্ঠকথা সিংহলী ভাষায় অনূদিত করা হয়। পঞ্চম শতাব্দীতে সিংহলি ভাষা থেকে পালি ভাষায় বুদ্ধঘোষ রূপান্তর করেন অট্ঠকথা।যিনি মৈত্রেয় বুদ্ধ এর বোধিসত্ত্ব নামেও খ্যাত।  এই গল্পগুলির রচনাকাল সম্পর্কে সাহিত্যিক নারায়ণ গঙ্গোপাধ্যায় যা লিখেছিলেন তার কিছু অংশ এখানে তুলে দেওয়া হল -"বর্তমান জাতক কাহিনিমালা যাঁরই অনুদিত হোক এগুলি  ভারতের প্রাচীনতম সঙ্কলন এবং  খ্রিস্টজন্মের দ্বিতীয় বা তৃতীয় শতকের পূর্ববর্তী এ সম্বন্ধে সকলেই একমত হয়েছেন। " জাতকের রচনাকৌশল মধ্যযুগীয় ইউরোপের অনেক রচনাতে গ্রহণ করা হয়েছিল। মূল গল্পেরও অনেকগুলিই পাওয়া যায় 'আরব্য উপন্যাস' বা 'দেকামেরোন'-এ।   আর্য জাতির প্রাচীনতম গল্প সঙ্কলন- এ সম্মান জাতকের যথার্থই প্রাপ্য। জাতকে প্রায় সাড়ে পাঁচশ গল্প অন্তর্ভুক্ত আছে। এ সব গল্পে ধরা পড়েছে প্রায় সহস্র বছর ব্যাপী ভারতে প্রচলিত বিভিন্ন রীতিনীতি, আচার ব্যবহার তথা জীবনচর্যা। প্রতিটি জাতকে আছে পাঁচটি অঙ্গ। সেগুলি হল: (১) পচ্চুপ্পন বত্থু (অর্থাৎ সূচনাপর্ব, বর্তমানের পটভূমি), (২) অতীত বত্থু (গদ্যে বোধিসত্ত্বের অতীত জন্মগত মূল কাহিনিটির বর্ণনা), (৩) গাথা-কবিতায় কাহিনির মর্মবীজ (এইগুলিই জাতকের প্রাচীনতম উপকরণ, এদের উপর ভিত্তি করেই পরবর্তীকালে কাহিনির ভাষ্যরূপ), (৪) বেজ্জকরণ (এতে গাথার আক্ষরিক অর্থ ব্যাখ্যা করা হয়েছে), (৫) সমবধান বা যোগ রচনা (পাত্রপাত্রীদের সঙ্গে বর্তমানের ঐক্য বিনিময় করা হয়েছে।   তথ্যসূত্র   বিষয়শ্রেণী:খুদ্দকনিকায় বিষয়শ্রেণী:ভারতীয় সাহিত্য বিষয়শ্রেণী:আদি বৌদ্ধধর্ম বিষয়শ্রেণী:বৌদ্ধ সাহিত্য বিষয়শ্রেণী:ভারতীয় লোককাহিনি বিষয়শ্রেণী:পালি বৌদ্ধ ধর্মগ্রন্থ
থাম্ব|245x245পিক্সেল এডওয়ার্ড জুইক (ইংরেজি ভাষায়: Edward Zwick) (জন্ম: ৮ই অক্টোবর, ১৯৫২, শিকাগো, ইলিনয় ) মার্কিন চলচ্চিত্র পরিচালক ও প্রযোজক। ১৯৭৪ সালে হার্ভার্ড থেকে এবি ডিগ্রি অর্জন করেন। পরবর্তীতে এএফআই কনজারভেটরিতে যোগ দেন এবং ১৯৭৫ সালে সেখান থেকে এমএফআই ডিগ্রি লাভ করেন।   চলচ্চিত্রসমূহ   পরিচালনা   বর্ষ সিনেমার নাম রটেন টম্যাটোস রেটিং পুরস্কার ১৯৮২ হ্যাভিং ইট অল   ১৯৮৬ অ্যাবাউট লাস্ট নাইট... ৮৬%  ১৯৮৯ গ্লোরি ৯০% একাডেমি পুরস্কার: পার্শ্ব অভিনেতা, চিত্রগ্রহণ, শব্দ সমন্বয় ১৯৯২ লিভিং নরমাল ৩৩%  ১৯৯৪ লিজেন্ড্‌স অফ দ্য ফল ৭০%  ১৯৯৬ কারেজ আন্ডার ফায়ার ৮২%  ১৯৯৮ দ্য সিজ ৪৩%  ২০০২ অ্যাবানডন ১৭%  ২০০৩ দ্য লাস্ট সামুরাই ৬৬%  ২০০৬ ব্লাড ডায়মন্ড ৬৩%    প্রযোজনা   বর্ষ সিনেমার নাম রটেন টম্যাটোস রেটিং পুরস্কার ১৯৯৪ লিজেন্ড্‌স অফ দ্য ফল ৭০%  ১৯৯৮ দ্য সিজ ৪৩%  ১৯৯৮ শেক্সপিয়ার ইন লাভ ৯৩% একাডেমি পুরস্কার: সেরা ছবি ২০০০ ট্র্যাফিক ৯২% একাডেমি পুরস্কার মনোনয়ন: সেরা ছবি ২০০২ আই অ্যাম স্যাম ৩৪%  ২০০৩ দ্য লাস্ট সামুরাই ৬৬%    তথ্যসূত্র    বহিঃসংযোগ     বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন ব্যবসায়ী বিষয়শ্রেণী:ইহুদি চলচ্চিত্র পরিচালক বিষয়শ্রেণী:ইহুদি মার্কিন লেখক বিষয়শ্রেণী:শিকাগোর ব্যক্তি বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:গোল্ডেন গ্লোব পুরস্কার বিজয়ী প্রযোজক বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:রাইটার্স গিল্ড অব আমেরিকা পুরস্কার বিজয়ী বিষয়শ্রেণী:২১শ শতাব্দীর মার্কিন ইহুদি
thumb|300px|গণনাযোগ্য সেটের গণনা  গণিতে গণনাযোগ্য সেট এমন একটি সেটকে বোঝায়, যার উপাদান সংখ্যা স্বাভাবিক সংখ্যার কোন উপসেটের সমান।  একটি গণনাযোগ্য সেট হয় সসীম সেট হবে, অথবা গণনযোগ্য অসীম সেট হবে। স্বাভাবিক সংখ্যার সেট নিজে ও তদ্রূপ অনেক অসীম সেটও গণনাযোগ্য সেট।  বিষয়শ্রেণী:সেট তত্ত্ব বিষয়শ্রেণী:অসীম সেট তত্ত্বের মৌলিক ধারণা বিষয়শ্রেণী:অঙ্কবাচক সংখ্যা বিষয়শ্রেণী:অসীম
শহিদুল ইসলাম (জন্ম: নারায়ণগঞ্জ, ৫ জানুয়ারি ১৯৯৫) একজন বাংলাদেশী ক্রিকেটার যিনি ঢাকা মেট্রোপলিস ক্রিকেট টীমের হয়ে খেলেন।  ২১ নভেম্বর ২০১৭ সালে বাংলাদেশ প্রিমিয়ার লিগে চট্টগ্রাম ভাইকিংসের হয়ে তিনি টুয়েন্টি ২০ (টি ২০) ক্রিকেটে আত্মপ্রকাশ করেছিলেন। ২০১৮-২০১৯ বাংলাদেশ ক্রিকেট লিগে মধ্যাঞ্চল ক্রিকেট দলের বোলিংয়ে তিনি প্রথম শ্রেণির ক্রিকেটে তার প্রথম পাঁচ উইকেট নিয়েছিলেন। তিনি টুর্নামেন্টে মধ্যাঞ্চল ক্রিকেট দলের শীর্ষস্থানীয় উইকেট শিকারী ছিলেন। চারটি ম্যাচে আঠারো উইকেট নিয়েছিলেন।   বঙ্গবন্ধু টি২০ কাপ  ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে জেমকন খুলনা তাকে কিনে নেয়।   আরো দেখুন    মধ্যাঞ্চল ক্রিকেট দল  জেমকন খুলনা   তথ্যসূত্র    বহিঃসংযোগ      বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:ঢাকা বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
স্তাদ রেনে ফুটবল ক্লাব (; সাধারণত স্তাদ রেনে এফসি, স্তাদ রেনে, রেনে অথবা শুধুমাত্র এসআরএফসি নামে পরিচিত) হচ্ছে ব্রতানিয়ার রেনে ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০১ সালে স্তাদ রেনে নামে প্রতিষ্ঠিত হয়েছে। স্তাদ রেনে তাদের সকল হোম ম্যাচ রেনের রোয়াজন পার্কে খেলে থাকে; যার ধারণক্ষমতা হচ্ছে ২৯,৭৭৮। বর্তমানে এই ক্লাবের ম্যানেজারের দায়িত্ব পালন করছেন জুলিয়েঁ স্তেফঁ এবং সভাপতির দায়িত্ব পালন করছেন নিলোকা ওলভেক। ফরাসি রক্ষণভাগের খেলোয়াড় দামিয়েঁ দা সিলভা এই ক্লাবের অধিনায়কের দায়িত্ব পালন করছেন।  স্তাদ রেনে ফরাসি ফুটবলের প্রথম স্তরের লীগের প্রতিষ্ঠাতা সদস্যদের মধ্যে অন্যতম। নাঁতের পাশাপাশি, রেনে এই অঞ্চলের শীর্ষস্থানীয় ফুটবল ক্লাবগুলোর মধ্যে অন্যতম এবং এই দুটি ক্লাবের মধ্যকার ম্যাচটি ডার্বি ব্রতোঁ নামে পরিচিত। লীগ ১-এ এই ক্লাবটির সেরা সাফল্য হচ্ছে তৃতীয় স্থান অর্জন, যেটি তারা ২০১৯–২০ মৌসুমে অর্জন করেছিল। এর পূর্বে রেনে ১৯৬৫, ১৯৭১ এবং ২০১৯ সালে কুপ দে ফ্রান্সকুপ দে ফ্রান্সের শিরোপা জয়লাভ করেছে।  অর্জন ঘরোয়া লীগ ২ চ্যাম্পিয়ন (২): ১৯৫৫–৫৬, ১৯৮২–৮৩ কুপ দে ফ্রান্স চ্যাম্পিয়ন (৩): ১৯৬৪–৬৫, ১৯৭০–৭১, ২০১৮–১৯ রানার-আপ (৪): ১৯২১–২২, ১৯৩৪–৩৫, ২০০৮–০৯, ২০১৩–১৪ কুপ দে লা লীগ রানার-আপ (১): ২০১২–১৩ ট্রফি দে চ্যাম্পিয়নস চ্যাম্পিয়ন (১): ১৯৭১ রানার-আপ (২): ১৯৬৫, ২০১৯  ইউরোপ উয়েফা ইন্টারটোটো কাপ চ্যাম্পিয়ন (১): ২০০৮ – যৌথ বিজয়ীCoupe Intertoto 2008 . Listed are all 11 teams that won the Intertoto Cup, qualifying for the UEFA Cup.  অনূর্ধ্ব-১৯ কুপ গাম্বারদেলা চ্যাম্পিয়ন (৩): ১৯৭৩, ২০০৩, ২০০৮  গ্রন্থবিবরণী     তথ্যসূত্র  বহিঃসংযোগ     অপ্রাতিষ্ঠানিক ওয়েবসাইট  বিষয়শ্রেণী:স্তাদ রেনে ফুটবল ক্লাব বিষয়শ্রেণী:ফ্রান্সের ফুটবল ক্লাব বিষয়শ্রেণী:লিগ ১-এর ক্লাব বিষয়শ্রেণী:১৯০১-এ প্রতিষ্ঠিত ফুটবল ক্লাব
রবার্ট উইলিয়াম ফোগেল একজন মার্কিন অর্থনীতিবিদ। তিনি ১৯৯৩ সালে অর্থনীতিতে নোবেল পুরস্কার লাভ করেন।   জীবনী  ফোগেল ১৯২৬ সালের ১ জুলাই নিউ ইয়র্ক সিটিতে জন্মগ্রহণ করেন। তিনি ১৯৪৮ সালে কর্নেল ইউনিভার্সিটি থেকে ইতিহাসে মেজর ও অর্থনীতিতে মাইনর সহ স্নাতক সম্পন্ন করেন। তিনি ১৯৬০ সালে কলাম্বিয়া ইউনিভার্সিটি থেকে অর্থনীতিতে এমএ ডিগ্রি অর্জন করেন। তিনি ১৯৬৩ সালে জনস হপকিন্স বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৬০ সালে রোচেস্টার বিশ্ববিদ্যালয় এ সহকারী অধ্যাপক হিসেবে যোগদান করেন। ১৯৬৪ সালে শিকাগো বিশ্ববিদ্যালয় এ সহযোগী অধ্যাপক হিসেবে যোগদান করেন। ১৯৭৫ সালে হার্ভার্ড বিশ্ববিদ্যালয় এ অধ্যাপক পদে যোগদান করেন।   সম্মানসূচক ডিগ্রি   A.M."(honorary),"Cambridge"University,"1975"  A.M."(honorary),"Harvard"University,"1976"  Ph.D.,"Johns"Hopkins"University,"1963"  D.Sc."(honorary),"University"of"Rochester,"1987"  Doctor"Honoris"Causa,"Universidad"de"Palermo,"1994"  LL.D"(honorary),"Brigham"Young"University,"1995"  D.Sc."(honorary),"University"of"Binghamton,"1999"  Laurea"Honoris"Causa,"Università"degli"Studi"di"Torino,"2000"  Doctor"of"Philosophy,"Honoris"Causa,"Lund"University,"2005"  Doctor"of"Science"(Economics),"Honoris"Causa,"University"of"London,"2009   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০১৩-এ মৃত্যু বিষয়শ্রেণী:মার্কিন নোবেল বিজয়ী বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:রোচেস্টার বিশ্ববিদ্যালয়ের শিক্ষক বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:কেমব্রিজ বিশ্ববিদ্যালয়ের শিক্ষক বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:অর্থনৈতিক ইতিহাসবিদ বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:ইহুদি মার্কিন ইতিহাসবিদ বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:নিউ ইয়র্ক শহরের লেখক বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
অমিয় কুমার কিস্কু (জন্ম ১৪ অক্টোবর ১৯২৩, মৃত্যুর তারিখ অজানা) একজন ভারতীয় রাজনীতিবিদ এবং শিক্ষাবিদ ছিলেন। তিনি পশ্চিমবঙ্গের ঝাড়গ্রাম আসন থেকে ভারতের সংসদের নিম্নকক্ষ লোকসভায় নির্বাচিত হয়েছিলেন। কিস্কু একজন শিক্ষাবিদ ছিলেন, তিনি আদিবাসীদের, বিশেষ করে পশ্চিমবঙ্গ, বিহার, উড়িষ্যা এবং আসামের উপজাতিদের অধ্যয়নে বিশেষজ্ঞ ছিলেন। পরে তিনি ইন্ডিয়ান কনফেডারেশন অফ ইনডিজিনাস অ্যান্ড ট্রাইবাল পিপলস (ICITP)-এর মহাসচিব হিসেবে দায়িত্ব পালন করেন। ২০০৭ সালে এটি উল্লেখ করা হয়েছিল যে কিস্কু মৃত।   তথ্যসূত্র    বহিঃসংযোগ    লোকসভার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পঞ্চম লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:মৃত্যুর সাল অনুপস্থিত বিষয়শ্রেণী:১৯২৩-এ জন্ম বিষয়শ্রেণী:বাংলা কংগ্রেসের রাজনীতিবিদ
thumb|কুলো দিয়ে দুর্গাপূজার মণ্ডপসজ্জা, কলকাতার বড়িশার একটি পূজামণ্ডপে কুলো বা কুলা বড় সমতল তলাওয়ালা চ্যাপ্টা পাত্র যার একটি দিকের কানা খোলা। আকৃতি অনেকটা ইংরেজি অক্ষর D-এর মত। বক্র দিকটি উঁচু কানাওয়ালা। সোজা দিকটি কানা ছাড়া। এর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে পাছড়ানো হয়। তবে কুলো আর নানান কাজেও ব্যবহার হয়। যেমন মাটি থেকে আবর্জনা সংগ্রহ করা বা শস্যাদি ঝাড়বার  কাজে ব্যবহার করা যায়। কুলো ভেঙ্গে গেলে তাকে খাদ্য শস্য বাছবার কাজের বদলে এইসব কাজে ব্যবহার করা হয়, তাই থেকে “ছাই ফেলতে ভাঙা কুলা” বাগধারাটি এসেছে।   চাল পাছড়ানো  কুলোর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে কুলোর কিনারার বক্র অংশটি ধরে উপর নিচে ঝাঁকানো হয়। ফলে কানাবিহীন অংশটি, যা ধরে থাকা অংশ থেকে সবচেয়ে দূরে থাকে, সেই অংশের গতি সবচেয়ে বেশি হয়। চাল ও খোসার মিশ্রণ একবার হাওয়ায় লুফলে ভারী চাল তারাতাড়ি নিচে পড়ে, কিন্তু হাল্কা ধানের খোসা বাতাসের রোধের ফলে ধীরে পরে ও চালের উপরে আলাদা স্তর তৈরি করে যা সহজেই আলাদা করে কানাবিহীন অংশ দিয়ে ফেলে দেওয়া যায়।  নানাবিধ ব্যবহার   কুলা ধান ভান্তে ব্যবহৃত হলেও এর নানাবিধ ব্যবহার রয়েছে। যেমনঃ  গায়ে হলুদ এঃ সাধারনত বিবাহ অনুষ্ঠানের আগে বাঙ্গালী রীতিতে বর ও কনের বাড়ীতে গায়ে হলুদ অনুষ্ঠান হয় এবং সেখানে কুলার উপস্থিতি লক্ষনীয়। কুলা দিয়ে ধান ঝাড়ার কাজেও ব্যবহার করা হয়।  চিত্রশালা   তথ্যসূত্র   বিষয়শ্রেণী:বাঙালি গৃহস্থালি উপকরণ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__রেখে দেয়া হল।  —শাকিল (আলাপ · অবদান) ১৬:১০, ১ আগস্ট ২০২৫ (ইউটিসি) :মহেশপুর সরকারি মডেল পাইলট মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () বিদ্যালয়‌ উল্লেখযোগ্য নয়। ― ᱚᱨᱤᱡᱤᱛ ✉ ০৯:৫৫, ২৪ জুলাই ২০২৫ (ইউটিসি)   । এটি একটি মাধ্যমিক বিদ্যালয়। ১৮৬৩ সালে প্রতিষ্ঠিত হয়েছে। সেসময় কলকাতা বিশ্ববিদ্যালয় থেকে স্বীকৃতিও পেয়েছিল। ২০১৮ সালে সরকারিকরণ করা হয়েছে।  ১  ২ — ইমন (🔔 • 📝) ১০:২০, ২৪ জুলাই ২০২৫ (ইউটিসি) । প্রাচীন ও ঐতিহ্যবাহী মাধ্যমিক বিদ্যালয়। Ishtiak Abdullah (আলাপ) ১৮:২৩, ২৫ জুলাই ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পারব না আমি ছাড়তে তোকে ২০১৫ সালের একটি বাংলা রোমান্টিক চলচ্চিত্র। এটি পরিচালনা করেন রাজ চক্রবর্তী এবং প্রযোজনায় শ্রী ভেঙ্কটেশ ফিল্মস ও সুরিন্দর ফিল্মস।  শ্রেঠাংশে  বনি সেনগুপ্ত - শিবনাথ (শিবু)  কৌশানি মুখার্জী - অপর্ণা (অপু)  খরাজ মুখার্জী - অপুর বাবা  মৌসুমী সাহা - অপুর মা  তুলিকা বসু - শিবুর মা  স্বস্তিকা দত্ত - কবিতা  মানসী সিনহা - হাবুলের মা  পিঙ্কি ব্যানার্জি - ললিতা  সঙ্গীত  তথ্যসূত্র  বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:রাজ চক্রবর্তী পরিচালিত চলচ্চিত্র
ড্যারেন গফ (জন্ম সেপ্টেম্বর ১৮, ১৯৭০) ইংরেজ ক্রিকেটার এবং ইয়র্কসায়্যার ক্রিকেট ক্লাবের অধিনায়ক। তাকে বব উইলিস এর পরে ইংল্যান্ডের সবচেয়ে ভাল পেস বলার হিসেবে মনে করা হয়। তিনি ৫৮ টেস্ট ম্যাচে ২২৯ উইকেট নেন, তিনি ইংল্যান্ডের ৮তম সফল উইকেট গ্রহীতা।  বিষয়শ্রেণী:১৯৭০-এ জন্ম বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:জীবিত ব্যক্তি বিষয়শ্রেণী:রক্ষণশীল দল (যুক্তরাজ্য) এর ব্যক্তি বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:এসেক্সের ক্রিকেটার বিষয়শ্রেণী:আইসিসি বিশ্ব একাদশ একদিনের আন্তর্জাতিকের ক্রিকেটার বিষয়শ্রেণী:ক্রিকেট ব্যবস্থাপনা পরিচালক বিষয়শ্রেণী:স্ট্রিক্টলি কাম ড্যান্সিং বিজয়ী বিষয়শ্রেণী:টেস্ট ক্রিকেটে হ্যাট্রিক লাভকারী বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ইয়র্কশায়ার ক্রিকেট অধিনায়ক বিষয়শ্রেণী:ইয়র্কশায়ারের ক্রিকেটার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
সংযোগ=https://en.wikipedia.org/wiki/File:UNESCO-MOW-text.svg|ডান|থাম্ব|181x181পিক্সেল|(পুরাতন) মেমোরি অফ দ্য ওয়ার্ল্ড প্রোগ্রামের লোগো বিশ্ব প্রামাণ্য ঐতিহ্য (Memory of the World) হলো ইউনেস্কোর একটি কর্মসূচি যা বিশ্বের বিভিন্ন দেশের গুরুত্বপূর্ণ প্রামাণ্য দলিল ও ঐতিহাসিক নিদর্শন সংরক্ষণের লক্ষ্যে কাজ করে। এই কর্মসূচির অধীনে বিশ্বের বিভিন্ন দেশের প্রামাণ্য দলিল ও ঐতিহাসিক নিদর্শনকে "মেমোরি অফ দ্য ওয়ার্ল্ড ইন্টারন্যাশনাল রেজিস্টার" (Memory of the World International Register) নামক একটি আন্তর্জাতিক তালিকায় অন্তর্ভুক্ত করা হয়। এই তালিকায় অন্তর্ভুক্ত দলিল ও নিদর্শনগুলোকে বিশ্বের ঐতিহ্য হিসেবে স্বীকৃতি দেওয়া হয় এবং সেগুলোকে সংরক্ষণ ও সুরক্ষার জন্য বিশেষ ব্যবস্থা নেওয়া হয়। ১৯৯২ সালে শুরু হওয়া এই কর্মসূচির অধীনে বিশ্বের বিভিন্ন দেশের মোট ৪২৭টি নথি ও প্রামাণ্য দলিলকে "মেমোরি অফ দ্য ওয়ার্ল্ড ইন্টারন্যাশনাল রেজিস্টার" (এমওডব্লিউ) নামক একটি আন্তর্জাতিক তালিকায় অন্তর্ভুক্ত করা হয়েছে। এই তালিকাটি প্রতি দুই বছর অন্তর সংশোধিত হয়।   বর্ণনা  বিশ্ব ঐতিহ্য তালিকা হলো বিশ্বব্যাপী গুরুত্বপূর্ণ দলিল, পাণ্ডুলিপি, মৌখিক ঐতিহ্য, শ্রবণ-দর্শন উপকরণ, গ্রন্থাগার এবং আর্কিভ সংগ্রহের একটি সংকলন। এই তালিকায় অন্তর্ভুক্তির ফলে এই ঐতিহাসিক নথিপত্রগুলির সংরক্ষণ উন্নত হয়, কারণ প্রোগ্রামটি বিশেষজ্ঞদের নেটওয়ার্কের মাধ্যমে তথ্য বিনিময় এবং সংরক্ষণ, ডিজিটাইজেশন এবং এই উপকরণগুলির প্রচারের জন্য অর্থায়ন সংগ্রহ করে। প্রোগ্রামটি প্রযুক্তি ব্যবহার করে তালিকায় অন্তর্ভুক্ত আইটেমগুলির আরও ব্যাপক প্রবেশযোগ্যতা এবং প্রচার নিশ্চিত করে।  যে কোনো সংগঠন বা ব্যক্তি ইউনেস্কো সদস্য রাষ্ট্রের মাধ্যমে তাদের জাতীয় ইউনেস্কো কমিশন বা, জাতীয় কমিশন না থাকলে, ইউনেস্কোর সাথে সম্পর্কের দায়িত্বে থাকা প্রাসঙ্গিক সরকারি সংস্থার মাধ্যমে তালিকায় অন্তর্ভুক্তির জন্য একটি ঐতিহাসিক নথিপত্র মনোনয়ন করতে পারে। যদি থাকে, তাহলে প্রাসঙ্গিক জাতীয় বিশ্ব ঐতিহ্য কমিটির সাথে যোগাযোগ করা হয়। প্রতিটি মনোনয়ন চক্রে প্রতিটি ইউনেস্কো সদস্য রাষ্ট্রের দুটি প্রস্তাব বিবেচনা করা হয়, দুই বা ততোধিক ইউনেস্কো সদস্য রাষ্ট্রের যৌথ মনোনয়ন প্রস্তাবের সংখ্যা সীমাহীন। তার সভায়, আন্তর্জাতিক উপদেষ্টা কাউন্সিল (IAC) আইটেমটির বর্ণনা, উৎপত্তি, বিশ্ব গুরুত্ব এবং বর্তমান সংরক্ষণ অবস্থার সম্পূর্ণ নথিপত্র পরীক্ষা করে। IAC ইউনেস্কোর নির্বাহী বোর্ডের কাছে অন্তর্ভুক্তির জন্য প্রস্তাবিত আইটেমগুলির সুপারিশ করে।   আরও দেখুন    ডিজিটাল সংরক্ষণ  ডোমসডে প্রকল্প  জাতীয় স্মৃতি  গুটেনবার্গ প্রকল্প  বিশ্ব ঐতিহ্যবাহী স্থান   তথ্যসূত্র    বহিঃ সংযোগ    ইউনেস্কো মেমোরি অফ দ্য ওয়ার্ল্ড প্রোগ্রাম  ইউনেস্কো মেমোরি অফ দ্য ওয়ার্ল্ড রেজিস্টার
থাম্ব|ডান| অক্সফোর্ড–অ্যাস্ট্রাজেনেকা কোভিড-১৯ টিকা অক্সফোর্ড–অ্যাস্ট্রাজেনেকা ভ্যাকসিন হিসাবে পরিচিত এজেডডি১২২২ অক্সফোর্ড বিশ্ববিদ্যালয় ও অ্যাস্ট্রাজেনেকা দ্বারা প্রস্তুতকৃত একটি কোভিড-১৯ টিকা। টিকাতে ভেক্টর হিসাবে পরিবর্তিত শিম্পাঞ্জি অ্যাডেনোভাইরাস ChAdOx১ ব্যবহৃত হয়। একটি অর্ধ-ডোজের কমপক্ষে এক মাস পরে একটি সম্পূর্ণ ডোজ প্রয়োগ করা হলে টিকাকরণটি ৯০% দক্ষতা দেখায়। কমপক্ষে এক মাসের ব্যবধানে টিকার দুটি পূর্ণ মাত্রা দেওয়া হলে ৬২% দক্ষতা দেখায়।  অক্সফোর্ড বিশ্ববিদ্যালয়ের জেনার ইনস্টিটিউট এবং অক্সফোর্ড ভ্যাকসিন গ্রুপ দ্বারা এই গবেষণাটি করা হয়। গবেষণা দলে নেতৃত্ব দিচ্ছেন সারা গিলবার্ট, অ্যাড্রিয়ান হিল, অ্যান্ড্রু পোলার্ড, টেরেসা ল্যাম্বে, স্যান্ডি ডগলাস ও ক্যাথরিন গ্রিন।  ২০২০ সালের ডিসেম্বর পর্যন্ত, টিকার তৃতীয় পর্যায়ের রুগীভিত্তিক গবেষণা চলে।  টিকাটি ২০২০ সালের ৩০ ডিসেম্বর যুক্তরাজ্যের টিকাদান কর্মসূচিতে ব্যবহারের জন্য অনুমোদিত হয় এবং প্রথম ২০২১ সালের ৪ জানুয়ারিতে টিকাকরণ পরিচালিত হয়।   তথ্যসূত্র    বহিঃসংযোগ   বিষয়শ্রেণী:কোভিড-১৯ টিকা বিষয়শ্রেণী:রোগীভিত্তিক পরীক্ষণ বিষয়শ্রেণী:টিকা বিষয়ক বিতর্ক বিষয়শ্রেণী:প্রত্যাহারকৃত ঔষধ
হাজেরা খান (জন্ম: ২৯ ডিসেম্বর ১৯৯৩) একজন পাকিস্তানি মহিলা ফুটবলার, যে পাকিস্তান জাতীয় মহিলা ফুটবল দলের বর্তমান অধিনায়ক। সে স্ট্রাইকার হিসেবে বা মধ্য মাঠের খেলোয়াড় হিসেবে খেলে থাকে। ২০০৯ সাল থেকে খান পাকিস্তান জাতীয় দলে খেলছে এবং ২০১৪ সাল থেকে জাতীয় মহিলা দলের অধিনায়কের দায়িত্ব পালন করছে।   প্রাথমিক জীবন  হাজেরা খান ১৯৯৩ সালের ২৩ ডিসেম্বর পাকিস্তানের করাচিতে জন্মগ্রহণ করে। ছোটবেলা থেকে তার একজন পেশাদার ক্রীড়াবিদ হওয়ার স্বপ্ন ছিল, ফুটবলার নয়। কিন্তু দিয়া ডব্লিউএফসি এর কোচ সাদিয়া শেখ তার এ ধারণা পাল্টে দেয়, যখন সে প্রাদেশিক দল খুঁজছিল। খানের ফুটবলে যখন অভিষেক হয়, তখন তার বয়স ১৪ বছর এবং সে ডিডব্লিউএফসিতে তিন ম্যাচ খেলে নয়টি গোল করেছিল। যা ছিল টুর্নামেন্টের সর্বোচ্চ স্কোর।   খেলাড়ি জীবন   ক্লাব  ২০১৪ সালে খান দিয়া ত্যাগ করে বালুচিস্তান ইউনাইটেডে যোগ দেওয়ার সিদ্ধান্ত নেয়। তার দল বালুচিস্তান ইউনাইটেড ২০১৪ সেশনের পাকিস্তান জাতীয় মহিলা ফুটবল চ্যাম্পিয়নশিপ শিরোপা জিতে। এরপর খান মালদ্বীপের ফেম মহিলা ফুটবল চ্যাম্পিয়নশিপের দল সান হোটেল অ্যান্ড রিসোর্ট এফসিতে খেলার প্রস্তাব গ্রহণ করে।   আন্তর্জাতিক  বাংলাদেশের ঢাকা অনুষ্ঠিত ২০১০ দক্ষিণ এশীয় গেমসের জন্য ২০০৯ সালে পাকিস্তান জাতীয় মহিলা ফুটবল দলে হাজেরা খান নির্বাচিত হয়। এই গেমসে খানের অংশগ্রহণের পর, পাকিস্তান ফুটবল ফেডারেশন (পিএফএফ) তাকে শ্রীলঙ্কার কলম্বোতে ফিফা মহিলা ফুটবল কোচিং কোর্সের জন্য নির্বাচিত করে। ২০১০ সালের ডিসেম্বরে খান সাফ মহিলা চ্যাম্পিয়নশিপে খেলেছিল, যাতে সে পাকিস্তানকে সেমিফাইনালে উঠতে সাহায্য করেছিল।  তথ্যসূত্র  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী ফুটবলার বিষয়শ্রেণী:১৯৯৪-এ জন্ম বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:নারী ফুটবল ফরোয়ার্ড বিষয়শ্রেণী:মুহাজির ব্যক্তি বিষয়শ্রেণী:করাচির ক্রীড়াবিদ
সোলারিস একটি ইউনিক্স অপারেটিং সিস্টেম যেটি মূলত সান মাইক্রোসিস্টেম্‌স কর্তৃক ডেভেলপকৃত। ১৯৯৩ সালে এটি তাদের পুরোনো সানওএসের স্থান দখল করেছে। ২০১০ সালে ওরাকল সানকে অধিগত করার পর এর নাম হয় ওরাকল সোলারিস।  সোলারিস এর স্ক্যালিবিলিটি, ও ডিট্র‍্যাস, জিএফএস ও টাইম স্লাইডারের মত অনেক বৈশিষ্ট্যের শুরু হওয়ায় সমাধিক পরিচিত। সোলারিস ওরাকল ও অন্য বিক্রেতাদের স্পার্ক ও এক্স৮৬-৬৪ ওয়ার্কস্টেশন ও সার্ভার সমর্থন করে। সোলারিস একক ইউনিক্স স্পেসিফিকেশনের অনুবর্তী হিসেবে নিবন্ধনকৃত।   ঐতিহাসিকভাবে সোলারিস একটি মালিকানাধীন সফটওয়্যার হিসেবে ডেভেলপ হয়েছিলো। জুন ২০০৫ সালে, সান মাইক্রোসিস্টেমস সিডিডিএল লাইসেন্সের অধীনে অধিকাংশ কোডভিত মুক্তি দেয় এবং ওপেন সোলারিস ওপেন সোর্স প্রকল্প প্রতিষ্ঠা করে। ওপেনসোলারিসের মাধ্যমে সান চেয়েছিলো উন্নয়নকারী ও ব্যবহারকারী একটা সম্প্রদায় গড়ে তোলার। তবে ওরাকল সানকে অধিগত করার পর ওপেনসোলারিস রহিত করার সিদ্ধান্ত নেয়। আগস্ট ২০১০ সালে, ওরাকল সোলারিস কার্নেলের সোর্স কোডের পাবলিক হালনাগাদ রহিত করে ও সোলারিস ১১ ক্লোজড সোর্স মালিকানাধীন সফটওয়্যারের পরিণত হয়। ২০১১ সালে সোলারিস ১১ কার্নেল সোর্স কোড বিটটরেন্টে প্রকাশিত হয়ে পড়ে।  তথ্যসূত্র  বহিঃসংযোগ    সোলারিস নথিকরণ  ওরাকল স্পার্ক ও সোলারিস পাবলিক রোডম্যাপ   বিষয়শ্রেণী:১৯৯৩-এর সফটওয়্যার বিষয়শ্রেণী:মালিকানাধীন অপারেটিং সিস্টেম বিষয়শ্রেণী:অপারেটিং সিস্টেম বিষয়শ্রেণী:ইউনিক্স বিষয়শ্রেণী:ওরাকল কর্পোরেশন বিষয়শ্রেণী:এক্স৮৬ অপারেটিং সিস্টেম বিষয়শ্রেণী:প্রাক্তন উন্মুক্ত উৎস বা মুক্ত সফটওয়্যার বিষয়শ্রেণী:ওরাকল সফটওয়্যার